Esityksessä liikeaikalaki kumottaisiin, ja kaupat ja kampaamot saisivat jatkossa itse päättää vapaasti, koska ne ovat auki. Esitys lähetettiin tänään lausuntokierrokselle.

– Lupien hakeminen kuormitti hallintoa ja aiheutti sen, että kaupan alan yrittäjät olivat eri arvoisessa asemassa. Saattoi olla niin, että yhden kadun jälkeen jotkut saivat pitää ovet auki ja toiset eivät, Kaupan liiton toimitusjohtaja Juhani Pekkala kommentoi MTV:n Seitsemän uutisille.

Kaupan keskittyminen mietityttää

– Asiakkailla ei tunnu olevan tarvetta laajempiin aukioloaikoihin. Pienyrittäjät ovat huolissaan siitä, että isot marketit ovat vielä enemmän auki, niin kilpailuetu, mikä nyt on, häviää, liiton puheenjohtaja Ann Selin sanoo.

